**Tisztelt Lakosok!**

A Nemzeti Művelődési Intézet általi támogatással, a „Tudásunkkal kézenfogva a közösségekért” elnevezési projekt keretében KEZDŐ **mézeskalács**, valamint **gyertyakészítés** **szakköröket indítunk**, november közepétől, (váltott) heti rendszerességgel.

Hétköznapokon, előreláthatólag 17 óra körüli kezdéssel tervezve. (pl. csütörtökönként)

(A pontos kezdés, a szakköri időpont a jelentkezőkkel történt egyeztetés után kerül megállapításra.)

**Helyszín: a kultúrház lakodalmas háza ill. közösségi klubja**

**5-5 fő felnőtt jelentkezését várjuk az egyes szakkörökre.**

5 olyan személyt keresünk, aki végig viszi a 20 alkalmas (kb.2-3 órán át tartó) foglalkozásokat, és **minden alkalommal** jelen tud lenni.

Ugyanaz a személy lehetőleg csak az egyik szakkörre jelentkezzen. (Bár nem kizáró ok a mindkettőn való részvétel sem.)

A Jelentkezők a szakköri foglalkozásokon elvégzik az adott napi meghatározott feladatokat, fotókat készítenek az elkészült tárgyakról, majd a 20 alkalom után, 2024. tavaszán egy **kiállítás** keretében bemutatásra kerülnek az elkészített művek.

(Az elkészült mézeskalács és gyertya nem vihető haza, az a kiállításhoz szükséges lesz.)

A szakkörön résztvevőknek egy hozzájáruló nyilatkozatot szükséges adniuk/aláírniuk a fotó és hangfelvétel készítés felhasználásáról.

A szakkörök célja a helyi közösség aktivizálása, a közösségi élet fellendítése, csoportmunka, a szakköri témákban való jártasság, kézügyesség szerzése.

A projektben a szakkörökhöz bizonyos alapanyagokat és eszközöket kaptunk támogatásként. Ehhez kiegészítésként saját forrásból is szükséges alapanyagot és némi eszközt beszerezni. Az alapanyagok beszerzésének költségét az önkormányzat vállalta.

Néhány szükséges eszköz (pl. régi fazék), némi alapanyag (pl.kévészem, egész fahéj, stb.) a háztartásokban is megtalálható, melyhez kérném a Lakosok, ill. az egyes szakkörökre Jelentkezők szíves segítségét. (Ezek az adott alkalmak előtt egyeztetésre kerülnek.)

**A gyertyakészítés szakkörhöz** szívesen elfogadnánk a háztartásokban fellelhető, régi, **kidobásra szánt, használt színes vagy fehér (viasz)gyertyákat**. Ezek gyűjtésére egy **gyűjtődobozt** helyezünk ki a hivatalban ill. a kultúrházban.

Előre is köszönöm a szíves segítségüket.

**A szakkörvezető: Sándor Ágnes**

Érdeklődés/**jelentkezés:** a szakkörvezetőnél **2023.11.04-ig** (lehetőleg személyesen)

Belvárdgyula, 2023.10.18.

Belvárdgyula Község Önkormányzata